KOMISIJOS SPRENDIMAS
2008 m. balandžio 4 d.
kuriuo iš dalies keičiamos Sprendimo 2007/716/EB nuostatos, taikomos tam tikroms Bulgarijos mėsos ir pieno sektorių įmonėms
(pranešta dokumentu Nr. C(2008) 1230)
(Tekstas svarbus EEE)
(2008/290/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Bulgarijos ir Rumunijos stojimo aktą, ypač į jo 42 straipsnį,
atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
kadangi:
(1)
2007 m. spalio 30 d. Komisijos sprendimu 2007/716/EB nustatytos pereinamojo laikotarpio priemonės, susijusios su struktūriniais reikalavimais, taikomais kai kurioms mėsos ir pieno sektorių įmonėms Bulgarijoje, nurodytais Europos Parlamento ir Tarybos reglamentuose (EB) Nr. 852/2004 ir (EB) Nr. 853/2004 (2). Kol šioms įmonėms taikomas pereinamasis laikotarpis, jų gaminamus produktus galima tiekti tik į vietos rinką arba naudoti tolesniam perdirbimui kitose Bulgarijos įmonėse, kurioms taip pat taikomas pereinamasis laikotarpis.
(2)
Pagal oficialų Bulgarijos kompetentingos institucijos pranešimą tam tikros mėsos ir pieno sektorių įmonės baigė modernizavimo procesą ir dabar visiškai atitinka Bendrijos teisės aktų nuostatas. Todėl tas įmones reikėtų išbraukti iš įmonių, kurioms taikomas pereinamasis laikotarpis, sąrašo.
(3)
Todėl Sprendimo 2007/716/EB priedas turėtų būti atitinkamai iš dalies pakeistas.
(4)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Šio sprendimo priede išvardytos įmonės išbraukiamos iš Sprendimo 2007/716/EB priedo.
2 straipsnis
Šis sprendimas skirtas valstybėms narėms.
Priimta Briuselyje, 2008 m. balandžio 4 d.